Hyvät herrat

Hyvät herrat on suomalainen vuosina 1990–1996 valmistunut poliittinen satiirisarja. Sarjaa esitettiin vuosina 1990–1992 Kolmoskanavalla ja vuosina 1993–1996 MTV3-kanavalla. Sarjan käsikirjoittajana toimi Aarno Laitinen avustajanaan pääasiassa Lasse Lehtinen salanimillä Saara Lenso, Serita Numintio ja Sole Sarana. Muutaman vuoden ajan sarjaa käsikirjoitti Laitisen ja Lehtisen ohella Yleisradion politiikan toimittaja Jarkko Juselius. Sarjan ohjaajana toimi Pertti Melasniemi ja tuottajana Jarmo Porola. Sarjaa tehtiin kaikkiaan yhteensä 207 jaksoa. Vuonna 1999 valmistui 15-osainen jatkosarja Herrat nauraa, joka oli jatkoa alkuperäiselle sarjalle.

Syntyhistoriaa
Kolmostelevision ohjelmajohtaja Heikki Seppälä oli festivaalimatkoillaan ihastunut brittiläiseen Spitting Image -sarjaan ja ehdotti VipVisionin Jarmo Porolalle mietittäväksi jotain samanlaista poliittista satiirisarjaa. Seppälän tietämättä Porola oli juuri ehdottanut Mainostelevisiolle poliittista satiiriohjelmaideaa, joka oli hylätty. Näin idea oli vapaa kaupattavaksi Kolmoselle, joka sen ostikin. Seppälä olisi tosin halunnut useampaa jaksoa viikottain, mutta sai tyytyä puolen tunnin jaksoon kerran viikossa.

Hyviä herroja oli alun perin tarkoitus tehdä tusinan jakson verran, mutta lopulta jaksoja syntyi yli 200. Puoli tuntia kestäneen jakson käsikirjoitus saatiin Lasse Lehtisen mukaan valmiiksi aina kuudessa tunnissa. Käsikirjoitusta valmistui kaikkiaan liki 10 000 liuskaa.

Henkilöt
Sarjan päähenkilöt ovat kauppaneuvos Matias Johannes Paukku (Matti Tuominen), ”Paukun lenkillä” rikastunut makkaratehtailija ja hänen vävypoikansa Raimo ”Tollo” Koskivuo (Eero Melasniemi), sosiaalidemokraattinen poliitikko, jonka titteli yleni sarjan aikana kansanedustajasta puoluesihteeriksi ja ministeriksi. Jokaisessa jaksossa Paukku ja Tollo järjestivät saunaillan ja kutsuivat sinne poliittisen tai muun tunnetun julkisuuden henkilön, jota he saunomisen, kylvettämisen ja juomisen ohessa yrittivät puhua suosiolliseksi omille poliittisille hankkeilleen. Kauppaneuvos Paukun esikuva oli tiettävästi yritysjohtaja ja elinkeinoelämän järjestövaikuttaja Heikki Tavela.Antti-Pekka Pietilä: Oikean Paukun tarina. Tasavallan takapiru pääkonsuli Heikki Tavela Gummerus 1992 Sarjan toinen käsikirjoittaja Aarno Laitinen kuitenkin kiisti tämän ja nimesi Paukun innoittajaksi mielipiteiltään äärioikeistolaisen rakennusalan yrittäjän Harri Kontion.

Päivänpoliittisesti ajankohtaisten repliikkien saamiseksi mukaan viikon jakso kuvattiin vuonna 1990 maanantaisin ja ohjelma tuli televisiosta vielä saman päivän iltana, siksi niissä luettiin saman päivän iltapäivälehtiä. Keväästä 1991 lähtien esityspäivä oli tiistai, aina sarjan loppumiseen asti. Näin ohjelman tekoon saatiin yksi päivä lisää aikaa. Sarjan kuvauspaikka oli Helsingin Käpylässä sijaitseva Park Hotel Käpylä, joka on toiminut helmikuusta 2017 nimellä Finlandia Park Hotel Helsinki.

Käsikirjoittaja Lasse Lehtinen on muistellut, että kauppaneuvos Paukun rooliin kaavailtiin useaa tunnettua miesnäyttelijää Lasse Pöystistä ja Pentti Siimeksestä alkaen. Vaatimuksena oli, että valittava näyttelijä oli ehdottoman raitis. Tästä syystä tehtävä osoittautui Lehtisen mukaan vaikeaksi, sillä miltei kaikilla tuolloin vapaana olleilla miesnäyttelijöillä oli alkoholiongelma. Ohjaaja Pertti Melasniemi vaati ja sai kauppaneuvos Paukuksi Matti Tuomisen. Lasse Lehtinen on pitänyt Tuomisen valintaa  onnistuneena, sillä tämä omaksui Paukun roolin taitavasti. Tullessaan valituksi Tuominen oli suurelle yleisölle vielä melko tuntematon, vaikka hänellä oli silloin takanaan jo pitkä ura teatterinäyttelijänä. Tuomisen poika, näyttelijä Sakari Tuominen on kertonut isänsä olleen yksityiselämässään jokseenkin täydellinen Paukun vastakohta, luonteeltaan ujo ja vaatimaton ja mieluummin sivustaseuraaja kuin seurueen keskipiste.

Hyvien herrojen hahmot olivat pitkälle tyypiteltyjä ja sen huumori oli usein ronskia. Kauppaneuvos Paukku oli sovinistinen, rasistinen ja öykkäröivä teollisuuspohatta, Tollo puolestaan lipevä poliittinen peluri. Hahmojen avulla karrikoitiin politiikan hyvä veli -verkostoa, jossa päätökset juonitaan kabineteissa ja saunailloissa ”kansan selän takana”. Lisäksi Paukku ja Tollo harrastivat leveää elämää, juopottelua ja satunnaisia syrjähyppyjä (kauppaneuvoksetar asui Barcelonassa, eikä rouva Koskivuokaan koskaan esiintynyt sarjassa). Saunavieraiden selät pesi ensimmäisen vuoden jaksoissa kylvettäjä Armi (Eila Pehkonen). Näyttelijä Pehkonen kuoli syyskuussa 1991, ja hänen tilalleen tuli ohjelman elinkaaren loppuun asti kylvettäjä Tyyne Hurskainen (Anja Pohjola), joka kommentoi politiikkaa omasta ”kokkoomuslaisen rintamalotan” näkökulmastaan. Saunaseurueelle ”tärpättiä” tarjoili sarjan aikana useampi tarjoilija, ensin Pia (Sarina Röhr), sitten avoimesti homoseksuaali Timo (Mikko Roiha), jota Paukku kutsui ”Håkaniksi” ja lopuksi tohtori Samuel Livingstone Matabele (Billy Carson), jota Paukku nimitti sarjassa ”nokikepiksi”. Paukku suhtautui tarjoilijahahmoihin avoimen halveksuvasti, minkä oli tarkoitus kuvastaa naisiin, seksuaalivähemmistöihin, maahanmuuttajiin ja eläinaktivisteihin kohdistuvia ennakkoluuloja. Ohjaaja Melasniemen mukaan Paukku oli kuitenkin aina lopulta se, joka käyttäytyi huonosti, tuli nokitetuksi ja joutui naurunalaiseksi.Marjamäki 2007, s. 77

Toistuvana Hyvien herrojen ivan kohteena oli feminismi, ja erityisesti osansa sai Yleisradion toimittaja Päivi Istala. Kun Istala oli kuullut, miten hänen ulkonäköään oli kommentoitu eräässä Hyvien herrojen jaksossa, hän teki Aarno Laitisesta kantelun Yleisradion TV1:n silloiselle johtajalle Aarno Kailalle. Kaila puolestaan järjesti Ylessä tuolloin työskennelleelle Laitiselle potkut kuultuaan tämän käsikirjoittavan Ylen kilpailijalle MTV:lle. Laitinen riitautti irtisanomisensa, mutta hävisi jutun.

Kauppaneuvos Paukun perhettä näytetään harvoin sarjassa. Hänellä on tytär, joka on naimisissa Tollon kanssa. Kauden 3 jaksossa 67 kerrotaan myös, että Paukulla on avioliiton ulkopuolinen poika, näyttelijä Matti Pellonpää. 

Vieraat
Sarjan jokaisessa jaksossa esiintyi jokin suomalainen poliittinen tai muu julkisuuden henkilö omana itsenään. Vaikka Paukku ja Tollo saattoivat panna vierastaan halvalla sekä selän takana että päin naamaa, ohjelmaan riitti aina vieraita, sillä he saivat samalla mediajulkisuutta ja tilaisuuden esitellä omia ajatuksiaan suositussa televisio-ohjelmassa. Näin Hyvissä herroissa sekoittuivat oikea politiikka ja käsikirjoittajien satiiri. Paukun saunassa vieraili valtakunnan korkeinta johtoa ministereitä myöten. Ohjelmaa käsikirjoittaneen Lasse Lehtisen mukaan poliitikot suorastaan kilpailivat pääsystä mukaan ohjelmaan, ja vain muutamat, kuten Paavo Väyrynen, kieltäytyivät kutsusta.

Pääministeri Esko Aho osallistui sarjan tekemiseen ja esiintyi kuvauksissa, mutta kielsi viime tipassa jakson esittämisen. Venäläinen diplomaatti Viktor Vladimirov puolestaan oli lupautunut mukaan Hyviin herroihin, mutta perui tulonsa päivää ennen kuvauksia. Vladimirovin tilalle saatiin lyhyellä varoitusajalla kirjailija ja poliitikko Jörn Donner.

Presidentti Mauno Koiviston oli tarkoitus tulla mukaan erääseen Hyvien herrojen jaksoon pelaamaan Tollon kanssa lentopalloa Sikariporras-joukkueeseen. Päivää ennen kuvauksia olivat hallitusneuvottelut, ja sekoittaakseen faktaa ja fiktiota Pertti Melasniemi lähetti Tollon kuvausryhmän mukana paikan päälle kommentoimaan hallitusneuvotteluja. Kun iltapäivälehdet kertoivat seuraavana päivänä Tollon osallistuneen hallituksen muodostamiseen, tasavallan presidentin kansliasta ilmoitettiin presidentin haluavan siirtää osallistumistaan Hyviin herroihin. Melasniemi tulkitsi, ettei Koivistoa tultaisi koskaan näkemään sarjassa.

Presidentti Martti Ahtisaaren elämäkerran kirjoittajan Tapani Ruokasen mukaan Hyvät herrat oli vuosina 1992 ja 1993 osaltaan tasoittamassa Ahtisaaren tietä tasavallan presidentiksi. Ahtisaaren nimi mahdollisena tulevana presidenttiehdokkaana nousi esiin syyskuun alussa 1992 esitetyssä Hyvien herrojen jaksossa. Pari viikkoa myöhemmin Aarno Laitinen kirjoitti Iltalehteen kolumnin otsikolla ”Voisiko se olla Martti Ahtisaari?” Lasse Lehtinen oli huonoissa väleissä SDP:n pitkäaikaisen puheenjohtajan ja nelinkertaisen pääministerin Kalevi Sorsan kanssa ja halusi estää Sorsan pääsyn presidenttiehdokkaaksi. Myöhempi SDP:n puheenjohtaja Eero Heinäluoma sanoi Ahtisaaren elämäkerrassa: ”Olennaista oli, että Göbbelsiäkin taitavampi propagandisti Lasse Lehtinen lähti ajamaan Ahtisaarta presidentiksi, systemaattisesti ja koko mediaa hyväksi käyttäen. Hän vaikutti toimittajakaveriensa kautta kaikissa tiedotusvälineissä.”

Vierailijoita
Listassa on vain osa sarjassa vierailleista henkilöistä.

 Sauli Niinistö 
 Tarja Halonen 
 Martti Ahtisaari
 Elisabeth Rehn 
 Matti Vanhanen 
 Juha "Junnu" Vainio
 Ben Zyskowicz 
 Jörn Donner
 Ilkka Kanerva 
 Pirkko K. Koskinen
 Sanelma Vuorre
 Tuovi Allén
 Hannele Luukkainen
 Kerttu Törnqvist
 Leif Salmén
 Leena Harkimo
 Eero Paloheimo
 Riitta Suominen
 Ruben Stiller

Ohjelman elinkaari
Hyvät herrat oli suosittu ohjelma koko elinkaarensa ajan: esimerkiksi 6. huhtikuuta 1993 lähetetty jakso sai 1,4 miljoonaa katsojaa. Sarja teki päätähdestään kauppaneuvos Paukusta kulttihahmon ja tämän liki joka jaksossa kaikuneesta huudosta ”Henkilökunta, tärpättiä!” tuli lentävä lause. Samalla korkeiden poliitikkojen vierailu usein ronskia huumoria viljelleessä ohjelmassa herätti myös närkästystä. 1990-luvun puolivälissä MTV3:lla esitetty ajankohtaisohjelma Mediapeli järjesti studiokeskustelun ja katsojakyselyn aiheesta ”Onko ministerien sopivaa vierailla Hyvät herrat -ohjelmassa?”. Kuvituksena käytettiin Hyvien herrojen vapun jälkeistä jaksoa, jossa Paukku ja Tollo heräävät juoppoputkasta vappunaamarit päällä.

 Jaksoluettelo 
+1. KausinroJakson nimiVieraanaEnsiesitys1Raha saa palkkansaJukka Keitele15. tammikuuta 19902Tittelit poisRiitta Suominen22. tammikuuta 19903Oma koti turhan kallisArja Alho29. tammikuuta 19904Kolmossivun tyttöHeikki Tavela5. helmikuuta 19905Kallis kansliapäällikköBror Wahlroos12. helmikuuta 19906Kirje rajan takaaLeif Salmén19. helmikuuta 19907Paukku ja LeppänenUrpo Leppänen26. helmikuuta 19908Karjala takaisin!Johannes Virolainen5. maaliskuuta 1990912. maaliskuuta 199010Oma pää ja pääomaEsko Seppänen19. maaliskuuta 199011Muistamaton neuvosLasse Lehtinen26. maaliskuuta 199012Paljon onnea vaanJuha Vainio2. huhtikuuta 1990139. huhtikuuta 19901423. huhtikuuta 199015Mustaa valkoisella7. toukokuuta 1990
+2. KausinroJakson nimiVieraanaEnsiesitys16Turun muikkuAri Valjakka15. lokakuuta 199017Nautaa rajallePekka Ruotsalainen22. lokakuuta 199018Koivu ja johtotähtiErja Tikka29. lokakuuta 199019Kumin käryä5. marraskuuta 199020Kusti polkee, lesti kulkeePekka Vennamo12. marraskuuta 199021Pappia kyydissäHeikki Riihijärvi19. marraskuuta 199022Melkein ministeriPekka Kivelä26. marraskuuta 199023KlyyvariklubiMikko Pesälä3. joulukuuta 199024Vuorineuvosten vaivaistalo10. joulukuuta 199025PaukkuryssiäRita Tainola17. joulukuuta 19902629. tammikuuta 1991275. helmikuuta 199128Rauha ja solidaarisuusJukka Kuikka12. helmikuuta 19912919. helmikuuta 199130Matti Louekoski26. helmikuuta 1991315. maaliskuuta 19913212. maaliskuuta 19913319. maaliskuuta 19913426. maaliskuuta 199135MakkaraesirippuBen Zyskowicz9. huhtikuuta 199136Mooses ja DemostenesArto Tuominen16. huhtikuuta 199137Paukku ja pamppuSulo Aittoniemi23. huhtikuuta 199138MakkarapankkiUlf Sundqvist30. huhtikuuta 199139Pallo hallussaAnssi Rauramo7. toukokuuta 1991
+3. KausinroJakson nimiVieraanaensiesitys40Ann yks silakkElisabeth Rehn1. lokakuuta 1991418. lokakuuta 19914215. lokakuuta 19914322. lokakuuta 19914429. lokakuuta 1991455. marraskuuta 19914612. marraskuuta 199147Ei tippapullo tapaIlkka Kanerva19. marraskuuta 199148Taistojen teilläMatti Viialainen26. marraskuuta 199149Kauhea KankkunenJuha Kankkunen3. joulukuuta 199150Dynamiittia!!Eero Paloheimo10. joulukuuta 199151En etsi valtaaKirsti Paakkanen17. joulukuuta 199152Kuollut kukkoJörn Donner4. tammikuuta 199253Poliisin tuttu11. helmikuuta 199254Innostunut sonni18. helmikuuta 199255VarkauspäiväHannele Luukkanen25. helmikuuta 199256LakkokenraalitRisto Kuisma3. maaliskuuta 199257Tiede ja kunniaEino Tunkelo10. maaliskuuta 199258Valoa kansallePentti Sierilä17. maaliskuuta 199259Peräänanattomat24. maaliskuuta 199260Sairas kansa31. maaliskuuta 199261PekkaspäiväTarja Tenkula7. huhtikuuta 199262On sovittu14. huhtikuuta 199263TuhlaajapojatRaimo Ilaskivi28. huhtikuuta 199264Jokeri hihassaTeemu SelänneHjallis Harkimo5. toukokuuta 199265Valkoinen metsästäjäPeter Fryckman12. toukokuuta 199266Tasavallan miehetArvo Salo19. toukokuuta 199267Hullujen huoneClaes Andersson26. toukokuuta 1992
+4. KausinroJakson nimiVieraanaensiesitys68LoistelohtaJukka Ojaranta1. syyskuuta 199269MeedioTerho Pursiainen8. syyskuuta 199270Kolme muskettisoturiaRaimo Vistbacka15. syyskuuta 199271Työstä ja taistelustaMikko Laaksonen22. syyskuuta 199272Mein KampfRenny Harlin29. syyskuuta 199273Carlssonin kiusausJorma Ojaharju6. lokakuuta 199274Leijonaketju hyökkääSeppo Lindblom13. lokakuuta 199275Käytös kymmenenSanelma Vuorre20. lokakuuta 199276Tasavallan ruorimiehetKimmo Sasi27. lokakuuta 199277Miehen kääntöpuoliLiisa Kulhia3. marraskuuta 199278Kaasua, Kauppaneuvos PaukkuPirjo-Riitta Antvuori10. marraskuuta 199279Miesten turvakotiIlkka Taipale17. marraskuuta 19928024. marraskuuta 199281Itsenäisyyden varjossaGeorg C. Ehrnrooth1. joulukuuta 199282Porsaita äidin8. joulukuuta 199283SponsorisopimusRiitta Suominen5. tammikuuta 199384Joustavin hampainPaavo Lipponen12. tammikuuta 199385TyöhönottohaastatteluOlli Rehn19. tammikuuta 199386Rakastan elämääJutta Zilliacus26. tammikuuta 199387Suuri lehtijakoMarkku Laukkanen2. helmikuuta 199388TappajahaukiSeppo Sarlund9. helmikuuta 199389Kauhun tasapainoJaakko Laakso16. helmikuuta 199390VahakabinettiTarja Kautto23. helmikuuta 1993912. maaliskuuta 1993929. maaliskuuta 199393Samma på svenskaOle Norrback16. maaliskuuta 199394YltiöheteröPaavo Nikula23. maaliskuuta 199395Vettä ja leipää30. maaliskuuta 199396SaamamiesKike Elomaa6. huhtikuuta 199397Pakettiratkaisu20. huhtikuuta 199398Taivaan täydeltäHeikki Nikunen27. huhtikuuta 199399Vapaa LappiEsko-Juhani Tennilä4. toukokuuta 1993100SupersunnuntaiAntti Kalliomäki11. toukokuuta 1993101Turskan puolestaMinna Karhunen18. toukokuuta 1993102EväsreppuTuovi Allén25. toukokuuta 1993
+5. KausinroJakson nimiVieraanaEnsiesitys103Musta Pekka31. elokuuta 19931047. syyskuuta 1993105Hiomaton timanttiAnne Murto14. syyskuuta 1993106YdinkysymysMartti TiuriMatti Putkonen21. syyskuuta 1993107Ekoismi28. syyskuuta 1993108Kitkan viisasPauli Saapunki5. lokakuuta 1993109KunnianmiesLasse Virén12. lokakuuta 1993110RantarosvotKari Häkämies19. lokakuuta 1993111Lähivaikuttaja26. lokakuuta 1993112KyläpäällikötAaro Heikkilä2. marraskuuta 1993113Työn sankaritJuha Mieto9. marraskuuta 1993114EuromannekiiniLaila Snellman16. marraskuuta 1993115Isänmaa vaarassa23. marraskuuta 1993116Karelia-ExpressPekka Karhuvaara30. marraskuuta 1993117Vihreä akkavaltaJaakko Pöyry7. joulukuuta 1993118Sanaton mutiainenLasse Kanerva14. joulukuuta 1993119Työmiehen tietolaari11. tammikuuta 1994120Lullan och BullanTuulikki Ukkola18. tammikuuta 1994121SylttytehdasSauli Niinistö25. tammikuuta 19941221. helmikuuta 1994123Sananvapauden tunaritUma Aaltonen8. helmikuuta 1994124Kirsi Piha15. helmikuuta 199412522. helmikuuta 19941261. maaliskuuta 19941278. maaliskuuta 1994128Jäätä särkemään15. maaliskuuta 1994129Rehellinen konnaVolvo Markkanen22. maaliskuuta 1994130KoirakouluPentti Matikainen29. maaliskuuta 1994131Karjala takaisinRauno Meriö12 huhtikuuta 1994132Paavo ja PaavoSeppo Pelttari19. huhtikuuta 1994133Laastaria, laastariaPeter Nygård26. huhtikuuta 1994134Painista runoonPertti Ukkola3. toukokuuta 1994135Aatosta jaloaEino Grön10. toukokuuta 1994136Hellät varpaatCurt Lindström17. toukokuuta 1994137Vihreä neekeriPekka Haavisto24. toukokuuta 1994
+6. KausinroJakson nimiVieraanaEnsiesitys138Kaatuneiden muistopäiväVeltto Virtanen30. elokuuta 1994139Yks paskan makuKauko Juhantalo6. syyskuuta 1994140Malja EuroopalleRolf Kullberg13. syyskuuta 1994141Ryssän kätyriGeorg Paile20. syyskuuta 1994142AnekauppaneuvosTapani Ruokanen27. syyskuuta 1994143LikivihreätHeidi Hautala4. lokakuuta 1994144Bryssä hyökkääErkki Liikanen11. lokakuuta 1994145Opin saunaOlli-Pekka Heinonen18. lokakuuta 1994146Turun tautiMikko Rönnholm25. lokakuuta 1994147Maamiehen tietolaariHeikki A. Ollila1. marraskuuta 1994148Miesten turvakotiSinikka Hurskainen8. marraskuuta 199414915. marraskuuta 1994150Muodollisesti päteväAnne Sällylä22. marraskuuta 1994151Nuori vesipeto29. marraskuuta 1994152VarjovastaanottoHeikki SarmantoMatti Oiling6. joulukuuta 1994153Köyhien jouluNiilo Tarvajärvi13. joulukuuta 1994154Hei, me sukelletaanJari Komulainen17. tammikuuta 199515524. tammikuuta 199515631. tammikuuta 19951577. helmikuuta 199515814. helmikuuta 1995159ParagondemariTarja Halonen21. helmikuuta 1995160VaalilöylytAnneli Taina28. helmikuuta 19951617. maaliskuuta 199516214. maaliskuuta 1995163Käärme paratiisissaRuben Stiller21. maaliskuuta 1995164AsfalttikepulainenMatti Vanhanen28. maaliskuuta 1995165Mäntsälä mielessäinTimo T. A. Mikkonen4. huhtikuuta 1995166Melkein ministeri11. huhtikuuta 1995167Tuija Brax25. huhtikuuta 19951682. toukokuuta 1995169Uusi poliittinen kulttuuriOuti Ojala9. toukokuuta 1995170Lapuan vireäTapio Korjus16 toukokuuta 1995171Viimeinen demariAimo KairamoTom Warelius23. toukokuuta 1995172Aatosta jaloaLiisa Hyssälä30. toukokuuta 1995
+7. KausinroJakson nimiVieraanaEnsiesitys173Iso vihree29. elokuuta 1995174Ylämaan kunkku5. syyskuuta 1995175Hyvä kysymysJussi Lähde12. syyskuuta 1995176JhallikeisariHjallis Harkimo19. syyskuuta 1995177TohtorikoplaCarl Öhman26. syyskuuta 1995178Elokuvaa suurempaaSpede Pasanen3. lokakuuta 199517910. lokakuuta 1995180MissitohtoriHeli Pirhonen17. lokakuuta 199518124. lokakuuta 199518231. lokakuuta 19951837. marraskuuta 199518414. marraskuuta 199518521. marraskuuta 1995186Hojo, hojoHeikki Turunen28. marraskuuta 1995187Formulapaukku5. joulukuuta 1995188SikaenergiaaSatu Hassi12. joulukuuta 1995189ToverikauppaPekka Korinen9. tammikuuta 1996190TervemenoaJorma Huuhtanen16. tammikuuta 1996191Nuoret kotkatPia Viitanen23. tammikuuta 1996192SULi kuuhunHarri Syväsalmi30. tammikuuta 1996193Leivätön pöytäTommi LäntinenBen Zyskowicz6. helmikuuta 1996194Sissimajuri13. helmikuuta 1996195RoutaporsasTimo Järvilehto20. helmikuuta 1996196Silkkiä ja puotejaPirkko K. Koskinen27. helmikuuta 1996197Oi noita taikureitaIiro Seppänen5. maaliskuuta 1996198Shakki ja nakkiKimmo Kiljunen12. maaliskuuta 1996199Ei EU-nukkeja!Ingvar S. Melin19. maaliskuuta 1996200Paljon onnea vaan26. maaliskuuta 1996201Helise maa!Jukka Virtanen2. huhtikuuta 1996202Havuja, perkele16. huhtikuuta 1996203NeekerijatsiaJyrki Kangas 
Ted Curson 

Reiska Laine23. huhtikuuta 1996204Kuninkaallinen vappuRalf Friberg30. huhtikuuta 1996205ViherkossuJanina Andersson7. toukokuuta 1996206Kala nimeltään VandaPekka Kejonen14. toukokuuta 1996207Laulu KatupoikienRakel Hiltunen21. toukokuuta 1996

 Jatkosarjat 
Vuonna 1999 sarjalle tehtiin lyhyt jatko-osa nimellä Herrat nauraa.

Talvella 2006–2007 MTV3 esitti uutta sarjaa Donna Paukku, jossa Johannes Paukun avioton tytär saapuu Suomeen ja alkaa saunottaa vieraita Tollon ja Tyynen avulla. Vanhan sarjan näyttelijöistä ainoastaan Tyyne Hurskaista esittänyt Anja Pohjola oli mukana. Hyviä herroja käsikirjoittanut Aarno Laitinen sanoutui irti Donna Paukku -sarjasta muttei voinut tekijänoikeuslain nojalla sen tekemistä estääkään. Myöskään toisella käsikirjoittajalla Lasse Lehtisellä ja ohjaaja Pertti Melasniemellä ei ollut mitään tekemistä Donna Paukun kanssa.

Uusinnat
Sarjan jaksot ensimmäisinä vuosina uusittiin ensiesityksen jälkeisenä sunnuntaiaamuna. Sarjan jaksoja esitettiin uusintana kesällä 1998. Vuoden 2006 presidentinvaalien alla esitettiin uusintana sarjan kolme jaksoa vuosien 1994–1995 väliltä, joissa olivat vierailleet presidenttiehdokkaat Matti Vanhanen, Tarja Halonen ja Sauli Niinistö. Lisäksi vuonna 2006 kesällä MTV3 esitti toiveuusintana kahdeksan valikoitua jaksoa vuosilta 1990–1992.

Sarjan musiikki
Sarjan tunnusmusiikin ja muun ohjelmassa olevan syntetisaattorilla tehdyn musiikin teki Jussi Halme. Vuonna 2022 Halme ja suomalainen hip-hop- ja R & B-laulaja artisti tekivät yhteistyössä Hyvien herrojen tunnusteemasta päivitetyn version, koska alkuperäiset sarjan ääniraidat olivat tuhoutuneet MTV:n arkistossa.

Sarjan tunnusteemat

Vuoden 1993 jaksojen tunnusteema
Vuonna 1993 jaksoissa käytettiin tunnusteemaa, jossa esiintyy taulukehys pilvisellä taustalla, jossa vuorotellen näkyvät sarjan keskeisimmät henkilöt kauppaneuvos Paukku, Tollo Koskivuo, Tyyne Hurskainen ja baarimikko Timo, myöhemmissä jaksoissa Samuel Livingstone Matabele.

Vuosien 1994–1996 jaksoissa käytetty tunnusanimaatio
Vuosien 1994–1996 jaksojen alussa tunnusteemana käytettiin tietokoneella luotua Seppo Välimäen tekemää animaatiota. Kyseisestä animaatiosta on myöhemmin muodostunut internetmeemi.

Animaation alussa on kuvattuna eduskuntatalo. ”Möykky” möyryää maata pitkin eduskuntatalon portaille. Eduskuntatalon ”pylväät” katsovat ja ”möykky” siirtyy portailta keskimmäiselle pylväälle. Samassa muut pylväät lähtevät juoksemaan pois kuvasta. Keskimmäinen pylväs alkaa pullistua, ja siinä alkaa näkyä Kauppaneuvos Paukun kasvo, joka hymyilee leveästi. Yhtäkkiä Paukun kasvot hyytyvät, ja jäävät setelin alle. Hetken päästä kuvassa näkyy 100 markan seteli, jossa on kauppaneuvoksen kasvot. Raimo T. Koskivuo ottaa setelin povitaskuunsa ja hetken päästä Koskivuo häviää kuvassa näkyvän kahvikupin sisään. Sitten Tyyne Hurskainen ottaa kupin ja juo kahvia, jolloin yhtäkkiä kuva muuttuu oudoksi ja kuvaan ilmestyy baarimikko Samuel Livingstone Matabele. Sen jälkeen hän pirstoutuu vaaleanpunaisiksi pikkupalloiksi. Baarimikko lakaisee pirstoutuneet pallot, ja lopussa eduskuntatalon katto romahtaa.

Kuvakaappauksia tunnusteemoista

Näyttelijät

Cameorooli
Kauppaneuvos Paukku teki cameoroolin Ere Kokkosen elokuvassa Vääpeli Körmy – taisteluni. Kun elokuvassa neuvotellaan Suomen ja Ruotsin välille syttyneen sodan lopettamisesta, Ruotsin armeijan komentaja pehmitetään viemällä hänet Paukun saunotettavaksi.

Muuta
Park Hotel Käpylässä olevat saunatilat on nimetty sarjan hahmojen Paukun, Tollon ja Tyynen mukaan.

Lähteet

Viitteet

 Aiheesta muualla 
 Yle Kulttuuricocktail / Suomalaisia tv-aarteita: Hyvät herrat

Luokka:1990-luvun suomalaiset komediasarjat
Luokka:Satiirisarjat
Luokka:Kolmoskanavan televisio-ohjelmat
Luokka:MTV3:n televisio-ohjelmat